TASCO ดีด 2% รับข่าวสหรัฐเคาะ “เชฟรอน” กลับมาขุดเจาะน้ำมัน “เวเนซุเอลา”
TASCO เด้ง 2% รับข่าวสหรัฐฯ อนุญาตให้เชฟรอนกลับมาขุดเจาะน้ำมันดิบที่เวเนซุเอลาอีกครั้งผ่านบริษัทที่ JV กับบริษัทของรัฐบาลเวเนซุเอลา เป็นผลเชิงบวกซึ่งเน้นใช้น้ำมันดิบหนักในการผลิตยางมะตอย
TASCO เด้ง 2% รับข่าวสหรัฐฯ อนุญาตให้เชฟรอนกลับมาขุดเจาะน้ำมันดิบที่เวเนซุเอลาอีกครั้งผ่านบริษัทที่ JV กับบริษัทของรัฐบาลเวเนซุเอลา เป็นผลเชิงบวกซึ่งเน้นใช้น้ำมันดิบหนักในการผลิตยางมะตอย
28 พ.ย. 2565

ผู้สื่อข่าวรายงานว่า วันนี้ (23 มิ.ย.65) ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ณ เวลา 10:24 น. อยู่ที่ ระดับ 18.00 บาท บวก 0.30 บาท หรือ 1.69% สูงสุดที่ระดับ 18.30 บาท ต่ำสุดที่ระดับ 18 บาท ด้วยมูลค่าการซื้อขาย 124.45 ล้านบาท

บล.กสิกรไทย ระบุว่า TASCO รับข่าวสหรัฐฯ อนุญาตให้ Chevron กลับมาขุดเจาะน้ำมันดิบที่เวเนซุเอลาอีกครั้งผ่านบริษัทที่ JV กับบริษัทของรัฐบาลเวเนซุเอลา (PDVSA) เมื่อวันเสาร์ที่ผ่านมา ทำให้คาดว่าเวเนซุเอลาจะกลับมาผลิตน้ำมันดิบได้ในระดับ 80,000-100,000 bpd ในอีกไม่กี่เดือนข้างหน้า และเพิ่มเป็น 120,000 bpd ภายใน 2 ปี จากระดับปัจจุบันที่ 50,000 bpd มองข่าวดังกล่าวเป็น sentiment เชิงบวกต่อ TASCO ซึ่งเน้นใช้น้ำมันดิบหนักในการผลิตยางมะตอย